जिलाधिकारी ने निर्देश दिये कि विद्यालयों में पुस्तकालय को विकसित किया जाय साथ ही मुख्य शिक्षाधिकारी को निर्देश दिये कि जनपद के समस्त विद्यालयों की विकासखण्डवार सूची तैयार कर ली जाय जहाॅ पर इस बात को अवश्य दर्शाया जाय कि विद्यालय की सड़क से कितनी दूरी है सड़क के किनारे कितने विद्यालय है तथा जनपद में कितने विद्यालय बन्द हो चुके है उन बन्द विद्यालयों को आॅगनबाड़ी केन्द्र व पंचायत घर बनाकर उनको उपयोग में लाया जाय। जिलाधिकारी ने यह भी निर्देश दिये कि रिक्त अध्यापकों की सूची भी उपलब्ध करायी जाय। जिलाधिकारी ने समस्त उपजिलाधिकारियों, खण्ड शिक्षाधिकारियों, उप खण्ड शिक्षाधिकारियों को निर्देश दिये कि अपने क्षेत्रान्तर्गत रिसार्ट मालिको, होटल स्वामियों से भी अपील कर विद्यालयों को गोद लेने हेतु कहा जाय।